Document ID: /roh_data/filtered/fineweb-2-filterrobots_roh.jsonl.gz/9023

Mei ad uras per ils daners. Igl ei pli favoreivel da midar ils daners tier la banca da casa en Svizra.
En Svizra fagein nus tgunsch in halt a Basilea nua ch’ins sa aunc pagar cun francs. Il proxim halt cun caschun da cumprar zatgei ei lu pér a Luxemburg.
En nies prezi ein cumpri: tuttas attractivitads ed entradas, il durmir cun solver e tscheina, tuts viadis. Buca cumpriu ei il lunch da miezdi perquei che mintga participont ha agens interess. Nus supplichein da far diever dallas purschidas da magliar duront las tschaveras.
L’altezia dalla summa sedrezza tenor mintga participont e ses giavischs. Per vegnir atras la jamna eis ei da principi buca necessari da prender ulterius daners. La pratica muossa denton ch’ils participonts vulan adina puspei cumprar zatgei da magliar ni beiber, ni era autras caussas. Cun 10 – 15€ per di ein ils basegns per beiber e magliar cuvretgs.
Indicaziun davart ils prezis
En Belgia ein victualias pli bienmarcau che en Svizra. Resti ed electronica ein denton tuttina ni pli car